|  |
| --- |
| **Børn og uddannelse – opfølgning på indsatsområder 2014** |
|  |  |
| **Indsatsområde:** | **1. Innovative læringsmiljøer**Der iværksættes flere tiltag, hvor IT indgår i den pædagogiske indsats i dagtilbud.De kommunale strategier herunder bl.a. naturfagsstrategien skal være omsat i pædagogisk praksis i dagtilbud, skole og klub. Fra 2013 til 2016 indgår Børne- og Ungeområdet i et forskningsbaseret udviklingstiltag, hvor dagtilbud og skoler vil være i løbende dialog med en gruppe forskere på Ålborg Universitet om styrkesider, kompetenceudvikling og justeringer, som vil kunne påvirke kerneydelsen – læringseffekten - positivt. De fire udskolingsenheder skal udvikle på indholdet af de linjer som tilbydes, så de motivere eleverne til mere læring.Forsøg under frikommuneordningen følges tæt.Skole/hjem samarbejdet revitaliseres i forbindelse med ny skolereform.Samarbejdet med UU-Lillebælt, Arbejdsmarkedsafdelingen og de unge om at få unge i uddannelse og samtidig understøtte at de unge også gennemfører en uddannelse fortsætter. |
| **Opdateret pr.** **27.02.2015** | ***Status:*** Der er modtaget afslag på ansøgning til A.P. Møller Fonden vedr. kompetenceløft af lærere og ledere i relation til de nye fælles mål for innovation og entreprenørskab. Seks kommuner i Trekantområdet stod bag en fælles ansøgning. Der arbejdes på at ændre i ansøgningen og fremsende på ny i foråret 2015.Det kniber med at få naturfagsstrategien omsat i praksis, så det smitter af på børnenes læringseffekt. Det nationale center for styrkelse af Natur-teknik-sundhed (NTS-Centeret i Vejle) vil blive forsøgt inddraget i skoleåret 2015-16. Sammen med dagtilbud og skoler lægges en plan i foråret 2015.Et kompetenceudviklingsforløb er i gang med skolernes naturfagsvejledere og naturambassadørere i dagtilbud. (Forløbet er blevet et år forsinket). Alle skoler har sat fokus på at styrke arbejdet med læringsmålstyret undervisning (del af ny reform). Dette sker i samarbejde med to af UVMs læringskonsulenter.Der er løbende mindre IT-tiltag som igangsættes i dagtilbud og skole.Støttestrukturen/Videns- og Ressourcecenteret vil indgå i arbejdet med at revitalisere forældresamarbejdet, som forventes at igangsættes i løbet af foråret 2015. |
| **Indsatsområde:** | **2. Målrettede løsninger til alle børn/unge**Dagtilbud, skole og klub skal i fællesskab arbejde meget målrettet med at løfte den kommunale inklusionsstrategi, som udspringer af regeringens målsætninger.Det betyder blandt andet, at dagtilbud skal have fokus på de individuelle læreplaner, og hvordan de udmøntes i den pædagogiske praksis. På de fire skoler skal der følges op på effekten af de tværfaglige ressourcecentre, som blev nedsat i 2013 for at understøtte at børn og unge med særlige behov ikke ekskluderes fra skolerne.Det fælles Videns- og Ressourcecenter med tværfaglige kompetencer, skal være i tæt dialog med dagtilbud og skoler om udviklingen af læringsmiljøet, så det tilpasses bedst muligt de behov børnene har.Der fastlægges en model for at understøtte talentfulde elever i skolen, og der iværksættes forsøg med en række målrettede talentforløb på tværs af skoler. |
| **Opdateret pr.** **27.02.2015** | ***Status:*** Der har været afviklet et 2-dages forløb for skolernes talentkoordinatorere og ledere på A.P. Møller sciencecenter i Sorø omhandlende skolernes strategier for at løfte særligt talentfulde elever. Forløbet er en del af projekt Talentraketten, støttet af Region Syddanmark.Der har været arbejdet særlig målrettet med fonologisk opmærksomhed i dagtilbud (sprogudvikling). En evaluering foreligger i april 2015.Videns- og Ressourcecenteret har løbende lavet opfølgning på hvorledes skolerne på en effektiv måde får anvendt ressourcerne i skolens ressourcecenter til gavn for inklusionsarbejdet. |
| **Indsatsområde:** | **3. Sundhed og fysisk udfoldelse**Dagtilbud fokuserer på forankring af projekt ´Krop på det pædagogiske arbejde´ herunder indgår også fokus på sund mad og måltider.De nye skoler udarbejder årsplaner for trivsel, sundhed og kriminalitetsforebyggelse som har både elever og forældre for øje.Der skal fokus på mere bevægelse i relation til børn og unges læreproces i dagtilbud, skole og klub.Lærer, pædagoger, andet fagligt personale og forældre arbejder sammen ift. at handle på de resultater, som er fremkommet i ungeprofilundersøgelsen (7.-9. klasse), som er blevet fremlagt ude i alle distrikter i 2013.Der skal fokus på at fremme og motivere forældre/børn og unge til at gå/cykle til/fra skole. De kommunale fritidstilbud skal fastholde fokus på at fremme en sund livsstil i samspil med de unge. |
| **Opdateret pr.** **27.02.2014** | ***Status:*** Der afholdes årsmøde for dagtilbud, skoler og sundhedsmedarbejdere på børne- og ungeområdet omkring fremdriften af indsatser. Det sker 4.marts.Der har været øget fokus på at få mere bevægelse ind i skoledagen. |
|  |  |
|  |  |
| **Indsatsområde:** | **4. Børn og unge med ansvar og medindflydelse i en globaliseret verden**Ideer fra de nye elevråd og Ungebyrådet skal fremmes så vidt muligt.Aktiviteter initieret af Ungebyråd skal så vidt muligt bakkes op og understøttes. Skolerne skal løbende udbygge det internationale skolesamarbejde. Der skal arbejdes med udvikling af tværgående fritidstilbud i Fredericia Kommune. Struktur, indhold og ledelsesforhold skal analyseres med henblik på en tilpasning i forhold til at børn og unge får en længere skoledag fra august 2014. Der arbejdes videre med at udvikle et sammenhængende tilbud omkring medindflydelse og medbestemmelse i forhold til midtbyens arenaer, ungdommens hus, de orange haller og gasværksgrunden og volden.  |
| **Opdateret pr.** **27.02.2014** | ***Status:*** Der har været afholdt valg til Ungebyrådet.Ny Ungdomsskole og ungemiljøer er under udvikling.  |